Valke fnuik moordkomplot | Maroela Media
Valke fnuik moordkomplot
Die Valke in KwaZulu-Natal het 'n vrou se beweerde komplot, om haar man te laat vermoor, gefnuik.
Kapt. Simphiwe Mhlongo, woordvoerder van die Valke, het gesê lede van die Valke en die polisie se honde-eenheid het Vrydag drie verdagtes, onderskeidelik 25, 30 en 32 jaar oud, in Pinetown in hegtenis geneem op aanklag van sameswering om moord te pleeg.
"Die Valke het inligting ontvang dat iemand in Pinetown vermoor gaan word. Voorlopige ondersoek het daarop gedui dat 'n 25-jarige vrou twee mans gehuur het om haar 54-jarige man te vermoor." Volgens Mhlongo het die beamptes die twee mans agtervolg na die huis waar die moord glo sou plaasvind.
Mhlongo het gesê die twee mans het in die kattebak van 'n motor weggekruip en gewag vir 'n oproep van die vrou. Die verdagtes is almal hierna in hegtenis geneem.
Die verdagtes sal Maandag in die Pinetown-landdroshof verskyn.
KwaZulu-Natal Pinetown Valke
Nege vas oor grondbesetting
#FeesMustFall-leier in hegtenis geneem
O fantasties! Goeie werk SAP! Ek wonder hoe voel haar man nadat dit op die lappe gekom het waarmee sy besig is.